16 karkerê ke Şemrexê Mêrdînî ra semedê arêdayîşê findiqan şîyî Sakarya, ewro serê sibayî raştê hêrişê nîjadperestî yê dewijan  ameyî.
Êyê ke înan rê hêriş ame kerdene ra Bariş Demîrî vat: ''Ma serê sibayî semedê gurenayîşî şîyî hêga. Dima ra kesê ke karê dayo ma ame, sey 'birra kutikan' qale kûwa ma ya. Ma zî hêgayî ra vejîyayî. Badê naye ê  vat  'şima tîya sey memleketê xo hesibnenê, tîya ê mayo' û  ma tehdît kerdî û înan hêrişê ma kerd. 8 kesan bi çuyeyan hêrişê 3 kesan kerd. '' Badê hêrişî karkerdî agêrayî memleketê xo.
